El centre de recerca TecnATox de la URV ha dissenyat una aplicació mòbil i gratuïta, Ribefood-2013, per conèixer els contaminants presents a la dieta. Està enfocada a optimitzar la dieta personal en funció dels riscos per la ingesta de contaminants ambientals, d’una banda, i dels beneficis a través dels nutrients, de l’altra.\nPremien un treball d’investigació d’una infermera de l'Institut Pere Mata sobre el suïcidi\nLa infermera de l’Hospital Universitari Institut Pere Mata, Laura Sáenz Orío, ha guanyat el XI Premi d’Investigació de l’Asociación Nacional de Enfermería en Salud Mental (ANESM) per un treball en que apunta que, estadísticament, tenen més risc de tenir un intent de suïcidi els pacients que van començar a tenir símptomes de la malaltia abans dels 20 anys.\nVisita de representants del Ministeri d'Educació per fer un seguiment del projecte CEICS\nFederico Morán, Secretario General de Universidades i Gloria Molero, vocal assessora a la Secretaria General han visitat aquest dimecres el Campus d’Excel·lència Internacional Catalunya Sud (CEICS), en el marc de les actuacions de seguiment del Programa CEI.\nLa URV serà la seu del seminari internacional sobre recursos hídrics i gestió ambiental\nLa setzena edició del seminari es farà a Tarragona del 25 al 27 de juny i hi participaran uns 40 experts. S’analitzaran temes com els efectes de la climatologia en la qualitat de l’aigua potable o l’estat ecològic dels rius catalans. llegir més\nMés de 200 experts es reuneixen en les Jornades Internacionals de Dolor Infantil que es fan a Tarragona\nLes IV Jornades Internacionals de Dolor Infantil "Diverses perspectives, un mateix objectiu", organitzades pel grup de recerca Algos de la URV, tenen lloc els dies 30 i 31 de maig a l'Hotel Ciutat de Tarragona. S'hi apleguen més 200 persones i constitueix la trobada més important de l'Estat en aquesta àrea.\nEl programa d’ajuts Martí Franquès convoca 2 contractes postdoctorals CEICS i 69 contractes predoctorals\nEls dos contractes postdoctorals pretenen captar, d’una banda, un investigador jove que pugui presentar el seu projecte al programa europeu ERC (European Research Council) Starting Grants o en algun programa equivalent i els criteris d’avaluació del candidat es basen en l’excel·lència científica. L’altra posició postdoctoral serà per un investigador que doni suport a les tasques de docència i recerca d’un membre del PDI (Personal Docent i Investigador) de la URV perquè aquest pugui presentar una proposta a la convocatòria Advanced Grants del programa ERC o en alguna convocatòria similar. A banda d’aquests dos contractes, finançats íntegrament pel Ministeri d’Educació -a través del projecte de Campus d’Excel·lència Internacional Catalunya Sud-, el programa d’ajuts a la investigació Martí Franquès inclou 69 contractes de personal investigador predoctoral en formació.\nEstudiants de l’Escola Sagrat Cor dissenyen un jardí vertical hidropònic en col·laboració amb l’Innovation Hub\nEls alumnes de sisè curs de l’Escola Sagrat Cor de Tarragona han participat en un projecte educatiu singular orientat a fomentar els valors de la innovació i del treball en equip. Aquest projecte ha estat coordinat i dissenyat conjuntament per l'equip docent d’educació primària de l'escola Sagrat Cor de Tarragona i Josep Maria Gastó, un dels membres de l'Innovation Hub, el gimnàs d’innovació impulsat pel Campus d’Excel·lència Internacional Catalunya Sud (CEICS), coordinat per la Universitat Rovira i Virgili. El projecte ha consistit en el disseny i la instal·lació de jardins verticals fets amb cultius hidropònics.


Manualitats i decoració amb esprais Montana Colors | MTN-News\nManualitats i decoració amb esprais Montana Colors\nLA LÍNIA DE SPRAYS MTN PER A MANUALITATS I DECORACIÓ\nManualitats i decoració és l'àmbit on hem classificat aquells productes en esprai de la gamma MTN PRO que estan concebuts especialment per la seva finalitat decorativa o per la seva utilitat dins del camp de les manualitats de decoració sense especificar un terreny concret.\nD'aquesta manera, trobem una sèrie d'eines molt diferents que es poden dividir en tres tipus: les pintures per a usos específics, les pintures d'efectes específics i altres productes amb característiques no visuals.\nPINTURA PER A USOS ESPECÍFICS AMB SPRAY\nAquest tipus de pintures responen a unes necessitats molt concretes i les seves característiques estan dissenyades com a solució a aquests requeriments específics.\nAquí trobarem per exemple, l'esprai pintura antigoteres, dissenyada per donar impermeabilitat a parets i sostres, l'esprai pintura per a radiadors, pensada amb els colors clàssics d'aquests electrodomèstics i formulada per aguantar altes temperatures, o la pintura per a banyeres i rajoles, amb elevada resistència a la humitat.\nPINTURA PER MANUALITATS I DECORACIÓ D'EFECTES ESPECÍFICS\nAquesta tipologia de pintures en esprai per a manualitats la podem dividir en dos grans blocs: la pintura en esprai d'efectes purament estètics i la d'efectes funcionals.\nEsprai per a manualitats: Decoratiu\nAl primer bloc trobaríem els esprais decoratius com la pintura en esprai amb efecte marbre, l'esprai de pintura efecte òxid, la pintura efecte granit, l'esprai pintura efecte metall i crom o l'esprai pintura efecte gotelé. Són productes que estan pensats únicament per l'efecte decoratiu que produeixen, gràcies, entre altres coses, al format aerosol i que no funcionen com a solució a cap necessitat tècnica.\nAl següent vídeo veurem una explicació del funcionament i resultat del MTN PRO Efecte òxid, una pintura en esprai per a manualitats decoratives que és perfecta per donar als objectes un aspecte vell, i de gran utilitat en decorats o aparadorisme. Envasada en esprai, aconseguim que l'ús d'aquesta pintura sigui fàcil, ràpid i amè, oferint a més un resultat molt més versemblant.\nEsprai per manualitats: Funcional\nAl segon bloc trobaríem aquells esprais decoratius, el resultat estètic dels quals és funcional. Exemples d'això són l'esprai de pintura efecte vidre esmerilat, útil per convertir els vidres en translúcids, la pintura luminescent, que emet llum a la foscor, o el convertidor de vidre en mirall.\nA continuació, veurem com es fa servir el MTN PRO Efecte vidre esmerilat, un dels esprais més utilitzem per a les manualitats de decoració a casa. Aquest aerosol permet limitar la transparència dels vidres, sense haver de fer servir àcids. Pensat per aïllar visualment espais limitats per vidre (com consultes mèdiques, oficines o finestres privades) és perfecte, per exemple, per opacar un aparador durant les obres de l'establiment.\nALTRES PRODUCTES PER A LA DECORACIÓ\nPer acabar, tenim una sèrie d'eines en esprai que, tot i no tractar-se de pintura, són productes útils en el camp de la decoració i les manualitats per les seves propietats físiques. Els adhesius, tant l'esprai adhesiu de contacte com l'esprai adhesiu reposicionable, o la laca antilliscant per a terres, compten amb un tipus d'utilitat no visual.\nALTRES CATEGORIES D'INTERÈS A LA GAMMA MTN PRO\nTotes les categories de la gamma MTN PRO són de gran interès tant per a professionals com per al públic general que tingui una mínima inquietud creativa. Tot i això, un dels apartats que compta amb més productes és el d'esprais per a l'automoció. La gran quantitat d'eines que es necessiten per a la cura i reparació estètica dels vehicles i la necessitat d'utilitzar el format esprai, fan que en aquesta secció trobem una gran varietat de productes en aerosol que funcionen com a solucions específiques per a diferents requeriments del nostre automòbil .


Mohiniyattam - Viquipèdia, l'enciclopèdia lliure\nBallarina de Mohiniyaattam\nEl mohiniyattam (en malaiàlam: മോഹിനിയാട്ടം), que també es pot escriure mohiniaattam o mohiniattom, és una dansa tradicional de Kerala, al sud de l'Índia. Es tracta d'una dansa molt elegant escenificada per dones. El terme mohiniyattam prové de les paraules mohini, que significa «dona que encisa els espectadors», i attam, paraula que designa moviments corporals sensuals i elegants, podent-se traduir, doncs, per «dansa de la dona encisadora». El tema principal de la dansa és l'amor i la devoció envers Déu i normalment Vixnu o Krishna en són els herois. S'acostuma a escenificar als temples i té elements de Koothu i Kottiyattom. És un drama en dansa i en vers. La dansa mohiniyattam es caracteritza pels seus subtils moviments: els malucs i el tors es mouen amb molta suavitat, suggerint el moviment de les fulles dels arbres i el so de l'aigua dels rius que hi ha a Kerala, la seva terra d'origen. A més, els ulls ballen amb el propòsit d'encisar la ment sense atraure els sentits. Hi ha aproximadament quaranta moviments bàsics diferents, anomenats atavukal.\nEn algunes històries es parla de Vixnu disfressat de mohini; en una s'hi explica que va aparèixer disfressat de mohini per allunyar els asuras (dimonis) de l'amrita (el nèctar de la immortalitat). D'altres conten que Vixnu es va disfressar de mohini per a salvar Xiva del dimoni Bhasmasura. És possible que el nom mohiniyaattam s'establís a partir d'aquí.\nAquesta dansa, que conserva alguns elements de dues formes tradicionals de ball del sud de l'Índia, el bharatanatyam i el kathakali, va ser inventada a la cort del rei Swati Tirunal per Vadivelu, un component del Quartet Thanjavur.\nEl vestit típic d'aquesta dansa és un sari de color blanc amb brodats daurats anomenat kasavu. Aquest ball es basa en el text clàssic de Hastha Lakshanadeepika, en el qual hi figura la descripció de les mudras (expressions gestuals amb el palmell de la mà i els dits).\nEn la música del mohiniyattam hi ha unes variacions en l'estructura rítmica que s'anomenen chollu. La lletra de les cançons és en manipravala, una barreja de sànscrit i malaiàlam.\nA Wikimedia Commons hi ha contingut multimèdia relatiu a: Mohiniyattam\n↑ Dietrich, Anne. «Mohiniyattam» (en anglès). Arxivat de l'original el 2017-04-13. [Consulta: 16 novembre 2018].\nObtingut de «https://ca.wikipedia.org/w/index.php?title=Mohiniyattam&oldid=28333168»


Lectura de contes per recordar Hans Christian Andersen – Comarques de Ponent\nLectura de contes per recordar Hans Christian Andersen\nadmin Posted On abril 9, 2008\nLes biblioteques comarcals de Mollerussa, Alcarràs i Alpicat són les úniques de la demarcació de Lleida que celebren el Dia Internacional del Llibre Infantil. La Biblioteca Jaume Vila de Mollerussa va celebrar la diada el passat 2 d’abril amb una lectura de contes, en la que hi van assitir 60 persones, entre pares i nens. L’alcaldessa de Mollerussa, Teresa Ginestà, va llegir el conte «Els cocodrils imita mones», de David Bedford. Aquesta celebració va néixer l’any 1967 percommemorar l’aniversari del naixement de Hans Christian Andersen. Les biblioteques comarcals de Mollerussa, Alcarràs i Alpicat són les úniques de la demarcació de Lleida que celebren el Dia Internacional del Llibre Infantil. La Biblioteca Jaume Vila de Mollerussa va celebrar la diada el passat 2 d’abril amb una lectura de contes, en la que hi van assitir 60 persones, entre pares i nens. L’alcaldessa de Mollerussa, Teresa Ginestà, va llegir el conte «Els cocodrils imita mones», de David Bedford. Aquesta celebració va néixer l’any 1967 percommemorar l’aniversari del naixement de Hans Christian Andersen.


Els patis del Poble Nou del Delta obren les portes a la cultura ~ EbreDigital.cat\nEls patis de les cases de pagès del Poble Nou del Delta tornen a obrir les portes a la cultura en la segona edició d”Art als Patis’. Aquest any, la música, la dansa, el teatre, el circ i la poesia prendran el protagonisme de sis patis del Poble Nou durant dos dies, el dissabte 9 i el diumenge 10 de març. A l’esdeveniment hi participen 8 companyies d’arreu de Catalunya, el País Valencià i Aragó, que es repartiran en espectacles a Cal Gasso, Can Gilabert, Can Juvimar, Ca La Pilar, La Llar de Laura i Lo Segador.\nEls encarregats d’inaugurar la jornada seran els artistes Pili Cugat i Carlos Lupprian, el dissabte a les 17 hores, que passaran el relleu als artistes d’aquesta edició.\nEntre els diferents espectacles de petit format que s’han organitzat hi ha la mostra de contes i titelles ‘Cuentos Voladores’; el número de malabars, llum i foc ‘Arquimedes’, que serà d’entrada gratuïta; l’exhibició de circ ‘Nomaduk’, a càrrec d’un personatge dels boscos vikings; o el recital poètic, teatral i musical de Lorquianas. La durada aproximada dels espectacles és de 20 minuts i l’aforament dels patis és limitat. A més, durant tot el festival hi haurà l’actuació musical al carrer de la banda Aigua en Gas.\nEl preu de cada espectacle serà de 3 euros per als adults i 2 euros per als xiquets i xiquetes de 6 a 12 anys. Les entrades es poden comprar de forma anticipada a l’Oficina de Cultura i Festes d’Amposta (a les Caselles del Mercat) o al mateix pati 10 minuts abans de començar l’actuació. L’entrada inclou un petit refrigeri.


Timoixenko surt en llibertat i anuncia que es presentarà a les eleccions - VilaWeb\nDissabte 22.02.2014 18:39\nTimoixenko surt en llibertat i anuncia que es presentarà a les eleccions\nEl parlament ucraïnès destitueix Ianukòvitx i convoca comicis per al 25 de maig\nL'ex-primera ministra ucraïnesa, Iúlia Timoixenko, ha sortit de la presó. Amb el president fora de la ciutat i l'oposició controlant el parlament, la cambra ha aprovat avui que Timoixenko fos alliberada de manera immediata. Poc després ha sortit de la clínica de la ciutat de Khàrov, on es trobava ingressada des del maig del 2012, i ha anunciat que es presentaria a les eleccions, convocades per al 25 de maig.\n'Ha caigut una dictadura. Ara ens hem d'assegurar que els manifestants no han mort per res', ha dit Timoixenko a la sortida de la clínica abans d'agafar un avió cap a Kíev, on l'esperen a la plaça de la independència.\nEl parlament ucraïnès ha decretat el cessament de Víctor Ianukòvitx com a president del país i ha convocat eleccions presidencials per al 25 de maig, coincidint amb els comicis europeus. L'oposició s'ha fet amb el control de la cambra davant el buit de poder que ha deixat Ianukòvitx, que ha abandonat Kíev aquesta nit i ha marxat a Khàrov, a l'est d'Ucraïna. La policia ha abandonat els carrers i els manifestants opositors han ocupat el complex presidencial.\nEn una entrevista per televisió emesa un cop era a Khàrov, Ianukòvitx ha denunciat que la situació del país responia a un cop d'estat (vídeo). 'El parlament actual ha pres mesures il·legals', ha retret Ianukòvitx, que ha insistit que ell era el president legítimament elegit i que no pensava deixar el càrrec.\nA Kíev, la policia ja no patrulla pel carrer i ha abandonat el complex presidencial. Membres dels cossos de seguretat de l'estat, inclosos els antiavalots Berkut i els equips especials Alfa, han comparegut davant els mitjans de comunicació per dir que es 'de part del poble' i que no entrarien en conflicte amb la seva voluntat.\nA més de cessar Ianukòvitx i convocar eleccions, el parlament ha elegit Oleksander Turxinov, vice-president del partit opositor de l'empresonada ex-primera ministra Iúlia Tiomixenko, nou president de la cambra. L'elecció s'ha fet unes hores després de la dimissió de Vladimir Ribak, soci del president Víctor Ianukòvitx, per motius de salut. El parlament també ha aprovat l'alliberament immediat de Timoixenko, empresonada des de fa més de dos anys.\nTot plegat, l'endemà d'un acord, impulsat per la Unió Europea, entre Ianukòvitx i els caps de l'oposició, que ha quedat en paper mullat: restaurava la constitució del 2004, reduïa els poders de Ianukòvitx, preveia un govern de coalició, eleccions anticipades abans de final d'any i una amnistia incondicional pels detinguts durant els aldarulls.\nDurant la sessió d'ahir, també es va aprovar la destitució del ministre de l'Interior per 'la violència aplicada contra els manifestants'. Amb tot, la violència que aquests dies viu Ucraïna es va traslladar precisament també al parlament durant una estona, justament quan la cambra debatia la resolució sobre la reducció de poders del president. La batussa entre parlamentaris va arribar quan el president de la cambra va endarrerir el debat. Ell se'n va anar i el debat va continuar.\nSeguiment en directe dels esdeveniments d'Ucraïna (19.02.2014)\nCops de puny entre diputats al parlament d'Ucraïna (21.02.2014)\nUcraïna, un conflicte antic que traspassa fronteres (27.01.2014)


El 10/09/15 9:30\nDisponible amb carrosseria de 3 i 5 portes, l’Opel Corsa és el vehicle urbà per excel·lència. Ara, aquest clàssic de la casa Opel treu al mercat la cinquena generació i es renova, tant a l’exterior com a l’interior. Externament, ens trobem amb un cotxe amb molta personalitat, amb un perfil de línies marcades i amb una esportiva graella frontal.\nA nivell tecnològic, el nou Corsa equipa els últims avenços d’assistència a la conducció, d’entre els quals l’assistent de senyals de trànsit, l’alerta per canvi involuntari de carril, l’indicador de distància de seguretat, l’alerta de col·lisió frontal, la il·luminació llarga assistida o l’alerta per angle mort.\nEl nou Corsa està disponible en tres nivelles d’equipament: Expression, Selective i Excellence. L’opció més bàsica, l’Expression, inclou de sèrie elements com l’assistent de sortida en pendent, l’aire condicionat, els retrovisors exteriors amb ajustament electrònic, entre d’altres. La pantalla multifunció de cinc polzades també s’equipa en totes les opcions.\nPel que fa al maleter, la capacitat és de 453 litres, superior a la d’altres vehicles de la mateixa gamma.\nLa gamma de propulsors està formada per quatre motors a benzina: l’1.4 de 75 i 90 cavalls, l’1.4 Turbo de 100 cavalls i l’1.0 Turbo Ecotec de 116 cavalls. Les opcions dièsel són l’1.3 CDTi de 75 i 95 cavalls. La novetat en aquest model de 2015de Corsa és l’Ecotec de 116 cavalls.\nTots sis són motors que destaquen per l’eficiència, l’economia, i per ser més silenciosos que els seus predecessors.\nD’entre l’equipament de sèrie de seguretat de l’Opel Corsa 2015, cal parlar de l’ampli desplegament de coixins de seguretat en l’interior, l’antibloquejament de frens ABS, l’assistent d’engegada en pendent, l’alerta de cinturons de seguretat, el tancament de seguretat pe a nens en les portes posteriors, els cinturins de segurtat amb prtensors, el control d’estabilitat ESP, els fixadors Isofix, l’indicador de canvi de marxa, la llum de frenada adaptativa.\nNotícia Anterior: Lluis Bigordà disputarà la Pujada Ordino-Arcalís al volant d’un CM\nSegüent Notícia: L’IPC se situa en el-1,0% a l’agost


La nissaga - sobre corretges de pescaLlegir Més\nPrincipal sobre corretges de pesca La nissaga\nAquest informe parla de la passada temporada de gel. Però fins i tot una nova congelació no és fins ara. Per tant, m’agradaria refer-me als perills de la pesca d’hivern i sobretot del primer gel. I aquest reportatge és una il·lustració del tema.\n... Aquesta temporada, com sempre, es va obrir amb informes de pescadors ofegats. Desconec les estadístiques completes, però ja als primers dies de la temporada hi havia notícies que els tres anaven al fons. Després tres pescadors més van trobar descans al fons del riu. Per tant, no tenia pressa per anar al gel. Una vegada "banyat", ofegat, tret ... En una paraula, probablement va agafar impressions, de tota la vida. I ara no sortiré a la pesca a l’hivern sense un "rescat" per a un amic per tal de no treure la mà malgastada i després nedar amb ell al gel. Bé, sempre estic penjant un "equip de rescat" individual al meu coll, segons el model finlandès, només el meu equip és molt més senzill que el dels finlandesos civilitzats i consta de dues ungles afilades en els estoigs i amb nanses de fusta. Tot aquest equip està muntat sobre un cordó de niló, que es penja al coll. Per la meva pròpia experiència, sé que és important tenir un suport sota els braços, sobretot si el gel és suau. Quan es va ofegar al Volga, només es va trencar les ungles sobre gel de vidre i ni tan sols hi havia un ganivet a mà. Crec que ha arribat el moment d’aprofitar els fruits de la civilització i finalment aconseguir un vestit flotador. Per descomptat, els preus d’aquests vestits es mosseguen, però, igualment, aquests notoris “carrosses” no són més cars que els diners. La vida és més cara.\nPerò ara tots els nostres embassaments, a excepció dels canals de Volga i el tram del camí just, eren ja més fiables. Tot i que es pot agafar allà, és com si es produís un equilibri entre la vida i la mort. Els barrancs poden estar tant en un canal podrit entre les illes de la zona inundable, com al llarg del riu Volozhka, entre els quals sembla, un gel sòlid que es troba a prop. No va ser per res que els pescadors ofegats van ser portats d'allà. I no van trobar ningú ...\nPerò avui vaig i ja per segona vegada, al riu proper, al forat que vaig trobar a la tardor gelada, que després em va donar l'única lluita al matí, però en altres llocs no hi havia cap semblant. I aquí, amb prou feines es va sortir del revolt i va girar a la vista d'un llit de riu inesperadament ample entre la "canonada" del riu. Després del primer repartiment, va agafar una petita herba de corretja amb un gir verdós Akara, amb olor de peix o escamarlans. Aquest forat era clarament de peix. "Caldrà provar-lo sobre gel", va pensar llavors amb ferma confiança per fer-ho.\nLa primera sortida aquí estava buida fins al punt de la tristesa. Primer va perforar el gel a la vora de la vora i assegurant-se de la seva relativa fiabilitat, va perforar forats durant dues hores, intentant atrapar almenys alguna mica per a esquer esquer. Però tot va ser en va. La fossa no tenia vida. Ella no va agafar ni filadora ni equilibradora.\nL’endemà al matí també em vaig trobar en un dipòsit de la ciutat, en un embassament proper a Shiryaykovo. Zywiec també va quedar poc atrapat, tot i que van dir que ahir, el dia abans van prendre el desesperat, i la perca es va jugar amb mormyshka i filadors. Doncs bé, aquesta regla és ben coneguda: sempre té pes ahir i demà i no arribareu a aquestes vacances de la vida ...\nAmb prou feines tenia temps de posar una dotzena de zhergilniki, però els meus llocs revisats ja estaven alineats amb zergilniki i, per tant, ensopegàvem clarament fora de lloc. Mai he pres ni un sol bec, i probablement aquesta és la primera vegada aquí, al primer gel. Però tot passa per primera vegada ...\nAl vespre, sense sortir de res, volia llençar una trifle al forat amb una trifle de peix, però de cop i volta em vaig recordar d’un petit pou, allà, al costat dels alzines altes. I si ...\nPer tant, porto peixos vius amb mi al riu. De riu en riu, on, segons sembla, aquesta petita cosa hauria de ser fosc ...\nEncara estic enfosquint la expansió del zhergilsya i, després d’haver begut una mica de te d’un termos, estic assegut en una cadira al forat i emprenyant la balança al costat de la crosta gelada en gel. I aquí, sota l’alt banc, s’enfilava una bandera dels zhergilas. No sembla una ballesta, hi ha tranquil·litat al voltant. De manera que ... Ara és hora ... Em vaig apropar, sense pressa i, després de tallar, vaig treure una femella de mida mitjana i esperada, pàl·lida al riu, però bonica ...\nAl matí, es van trobar cinc d’aquests pikes i fins i tot un es va asseure en un equilibrador de cinc centímetres. El forat no era tan senzill ... Només cal conèixer la seva vida i els seus secrets. No de seguida i no a tothom, segons sembla, ella les obre, sinó només mirant de prop una persona nova ...\nBé, ara es respecta la tradició. El primer gel del petit riu proper està obert, també podeu anar al Volga ...\nTres atracs depredadors\nArticle AnteriorCom plantar un cuc\nArticle SegüentVa passar, i no me'n penedeixo\nAquest informe parla de la passada temporada de gel. Però fins i tot una nova congelació no és fins ara. Per tant, m’agradaria refer-me als perills de la pesca d’hivern i sobretot del primer gel. I aquest reportatge és una il·lustració del tema. ... Aquesta temporada, com sempre, es va obrir amb informes de pescadors ofegats. Desconec © Copyright 2019


Fainá amb xoriço i rebosteria de formatge blau\nAperitius i aperitius Recetas vegetals Pans Receptes de formatge Aperitius sud-americans\nFainá és un pa pla picant i picant (relacionat amb la farinata de pa italià) elaborat amb farina de garbanzo (cigrons). Fainá és molt popular tant a l'Argentina com a l'Uruguai. Sovint se serveix com a acompanyament de pizza ( pizza a cavall ). Aquesta versió de la faína, acompanyada de xoriço, formatge blau i espinacs, és un gran aperitiu i és una alternativa sense gluten a la pizza regular.\nFainá és molt ràpid i fàcil de fer, i es pot trobar farina de garbanzo a moltes botigues d'aliments naturals.\n2/2 tasses de farina de garbanzo\n7 cullerades d'oli d'oliva\nOpcional: 2 cullerades de formatge parmesà\n1/2 culleradeta de pebre negre acabat de fer (o al gust)\n4 xoriços xoriços (o 1 gran)\n1 tassa de fulles fresques d'espinacs triturades\n4-6 unces de formatge blau esmicolat\nBatre la farina de garbanzo juntament amb la sal, 3 cullerades d'oli d'oliva, formatge parmesà i una quantitat generosa de pebre negre mòlt.\nBatre en 1 3/4 tasses d'aigua fins que estigui ben barrejat. Deixeu-ho a una mitja hora per deixar que la farina absorbeixi part de l'aigua.\nRetireu les carcasses de les salsitxes i trossejareu la salchicha. Cuini la salchicha en una paella fins que estigui ben daurada, afegint una cullerada d'oli vegetal o d'oliva si estan enganxats. Traieu les salsitxes a un plat folrat amb tovalloles de paper per refredar.\nPreescalfeu el forn a 450 graus. Quan estigui calent, col·loqueu les restants 4 cullerades d'oli d'oliva en una paella de pizza de 12 polzades i escalfeu-les al forn fins que estiguin molt calents.\nRemeneu més aigua a la massa, si és necessari, fins que la massa massa prima per abocar. Traieu cuidadosament la paella de pizza calenta del forn i aboqui la massa a la cassola. Hauria de fer una capa prima (aproximadament 1/4 de polzada). Col·loqueu-lo al forn i coure-ho fins que fainá sigui daurat i cruixent (uns 8-10 minuts). Treure del forn i la part superior amb salsitxa, espinacs i formatge blau esmicolat. Torneu al forn durant uns minuts més, fins que el formatge blau comenci a fondre's i l'espinac només es marceix.\nTallat i servit.\nNota: Podeu utilitzar una paella més petita per fer una fainá més gruixuda, que necessitarà un temps de cocció lleugerament més llarg.\nGreix no saturat 12 g\nSodi 481 mg\nCom fumar les sardines\nAmanida de patates Bacon i formatge blau\nArròs fregit vegetal amb anacards\nFalafel d'Ellen amb verdures en escabetx i iogurt de llimona\nRecepta de Bacon i ceba de taronja francesa\nPlat de farciment d'espinacs amb salsa de tomàquet fresc\nOus malvats amb recepta de ceballots\nCarxofeta fregida en salsa de fesols negres\nPaneer a la graella a la recepta de condiments de Tandoori\nAmanida de Pasta integral de Trigo Vegetariana\nTop 7 receptes de tapes de gambeta\nCuina sense gluten per a nens\nReceta de còctel amarg de farigola antiga\n10 Diversió Còctels del dia de Sant Patrici\nFet amb taronges\nRecepta de curri de coco tailandès de gambetes\nCuinar el blat de moro fresc a la recepta de la cob\nRecepta de pollastre amb patates fregides


És temps de flors i lectura. Ha arribat Sant Jordi i com cada any l'escola s'omple de floritures i lletres.\nÉs l'època en què emfatitzem als nostres alumnes el valor per la lectura i l'estimació cap a un bon llibre o conte. I és que, a qui no li agrada endinsar-se en una bona història? Lluitar contra dracs i cavallers, salvar a una princesa empresonada... Viatjar a l'espai exterior i gaudir d'una aventura interestel·lar... Històries d'amor i aventures en l'edat dels romans... Uns quants misteris amb grans incògnites per resoldre... És l'hora de llegir i gaudir del temps que els llibres ens regalen.\nDes de l'escola aquest any apostem per una posada en pràctica de les bones paraules que ens poden donar millors resultats que una conversa normal i corrent i dur-nos a experiències i aventures molt més profitoses que els mateixos contes.\nPer això i aprofitant l'avinentesa, els alumnes de primària han preparat dibuixos i històries que van més enllà del simple fet de crear petites narracions. Aquest any sota el lema "parlant ens entenem" hem treballat diferents dilemes morals que ens han ajudat a posar-nos en la pell dels altres i poder treballar l'assertivitat partint dels nostres propis relats.\nA més, celebrant Sant Jordi dins l'escola el dia 21 d'abril ens avancem a la macro festa de "roses i llibres" i no deixaran de ser protagonistes, ni els dibuixos de la llegenda ni les flors. Us convidem que visiteu també l'espai de la web (www.escolesarrels.com/a/nousantjordi) que aquest any hem dedicat al "nou Sant Jordi" per no perdre-us res.\nI recordeu: Un llibre és un amic que mai decepciona!


Les comarques gironines concentren un terç de tots els senglars abatuts a Catalunya - Diari de Girona\nLes comarques gironines concentren un terç de tots els senglars abatuts a Catalunya\nEl 2012 es van capturar 11.134 exemplars, 370 menys que el 2011, tot i les mesures extraordinàries per eradicar-los\ngirona | f.benejam 08.01.2013 | 09:48\nCaçadors en una batuda de senglars, en una imatge d´arxiu. acn\nUn de cada tres porcs senglars caçats l'any 2012 a Catalunya es va abatre a les comarques gironines. L'acció conjunta de caçadors, pagesos i Agents Rurals va permetre eliminar 11.134 exemplars de la cabanya porcina al llarg de l'any passat, segons dades del Departament d'Agricultura. Aquesta xifra confirma la virulència amb què la plaga de senglars colpeja la demarcació, ja que a tot Catalunya es van abatre 32.638 senglars (8.000 a lleida, 7.500 a Barcelona i 2.000 a Tarragona).\nAgricultura mantindrà aquest 2013 les mesures de control poblacional per evitar la proliferació de senglars que ja va iniciar l'any passat, consistents en allargar els períodes de caça i crear batudes extraordinàries fora de temporada. Tanmateix, les xifres de 2012 revelen que a les comarques gironines es van capturar 370 exemplars menys que l'any 2011, quan la reducció de la cabanya va ser de 11.504 senglars.\nAgricultura va admetre en un comunicat que la densitat dels senglars s'ha convertit en un problema que està comportant riscos de seguretat, accidents de trànsit i pèrdues econòmiques als conreus. També va constatar que la demarcació de Girona és una de les més afectades, i que la majoria d'ajuntaments han demanat autoritzacions excepcionals per controlar la població de senglars.\nPerò la conselleria també va defensar la feina duta a terme en aquests últims anys. Agricultura va treure pit sobretot per l'increment de captures en l'àmbit global respecte la temporada anterior: al contrari del que va passar a Girona, a Catalunya es van abatre 3.000 senglars més el 2012.\nLa disminució de captures en terres gironines es podria explicar perquè hi ha molts vedats i colles de caçadors que no faciliten les dades al departament. Segons el sindicat Unió de Pagesos (UP), la xifra real de senglars abatuts a Girona pot superar els 13.000 exemplars.\nCada cop més mesures\nUna de les mesures estrella del Departament d'Agricultura per reduir el nombre de senglars va ser la d'ampliar els dies de caça. A les comarques de Girona el període es va allargar des del primer diumenge de juliol de 2012 fins al 10 de març de 2013. Durant els mesos de juliol i agost, com a novetat de la passada temporada, es va poder caçar el porc senglar quan aquest produia danys a l'agricultura.\nA més, des des de fa cinc temporades es va ampliar la cacera del porc senglar a tots els dies de la setmana, dins del període hàbil i en els terrenys cinegètics de règim especial.\nUna altra novetat va ser la creació d'un nou procediment anomenat Indexa per a la tramitació d'autoritzacions excepcionals per combatre els danys a l'agricultura causats per fauna cinegètica (principalment pel porc senglar) en època de veda (quan no es pot caçar). Aquest procediment també es va posar en marxa per a tramitar autoritzacions excepcionals fora de l'època de veda.\nAmb això, Agricultura va buscar reduir al màxim el temps entre l'aparició dels danys i la captura dels animals que els han causat, per minimitzar l'afectació als béns. Amb totes aquestes accions la població global de senglars ha baixat, però aquests mamífers encara continuen fent destrosses al camp.\nDestrosses de 2 milions de €\nSegons el departament d'Agricultura, els senglars "han esdevingut un problema en totes aquelles zones on hi ha una superfície important de boscos, fins al punt que per a poder desenvolupar-hi l'activitat agrícola és pràcticament impossible fer-ho sense algun tipus de protecció específica. Els darrers anys, fins i tot en zones sense boscos ha augmentat força la presència d'aquests animals".\nEls conreus més afectats per les destrosses dels senglars són els de blat de moro. La reducció de collita que hi provoquen és deguda no tan sols al trencament de plantes per menjar-se'n el gra, sinó també al fet que per a fer-se el jaç creen grans rodals de plantes trencades o ajagudes. Segons Unió de Pagesos, al Pla de l'Estany i a la Garrotxa alguns agricultors han perdut el 90 i el 100% de la collita de blat de moro per la plaga de senglars. "Només durant l'estiu passat, hem comptabilitzat unes pèrdues de 2 milions d'euros al camp gironí", van manifestar fonts del sindicat.\nEn cereal d'hivern com el blat i l'ordi, el dany del senglar no és tan greu com en blat de moro, però poden arribar a produir l'aixafament de grans rodals del cultiu.


El Punt Avui - 20/03/2017 Religions (18.01-18.29)\n20/03/2017 Religions (18.01-18.29)\nMireia Rourera conversa amb Joan-Andreu Rocha Scarpetta, degà de la Facultat Pere Tarrés de la Universitat Ramon Llull, sobre el Fons filmogràfic de les religions.\n22/04/2018 Autèntics.cat (20.30-20.58)\nJordi Basté és des de fa temps el número u de la ràdio a Catalunya? amb molt bones xifres?. Durant molt de temps, Basté es va dedicar al periodisme esportiu. Però un dia aquest periodista enamorat bojament de la ràdio va acceptar el ...


Com entenem l’estètica a Koré – Koré\nHome » Estètica »\nLes cremes i productes els adaptem al moment en què tu et trobes, no hi ha una fórmula única, apliquem, cremes, olis, flors, etc. depenent de les teves necessitats actuals, mai són iguals perquè tu no sempre ets igual.Aquest sistema el practiquem des dels nostres inicis en el món de l’estètica, som molt inquietes, sempre pensant en com millorar.\nLa mateixa línia portem en els tractaments corporals: estudi dels requeriments de cada cas per aplicar les cures i productes adequats.\nDedicar cinc minuts al nostre rostre, aplicant els productes mitjançant un massatge lent, suau, amb amor, respecte i un estat d’ànim positiu. El nostre cutis ho agrairà ja que estem introduint, no només el producte, sinó també parlant amb els nostres músculs i comunicant amor per totes les nostres cèl·lules.\nHo pots provar! Veuràs com en uns dies canviarà la teva pell, la notaràs molt més bonica, elàstica, lluminosa i fins i tot la teva mirada serà diferent, perquè t’estàs permetent uns moments de donar-te afecte i pau.\nAixò és al que anomenem “Estètica Terapèutica”: Serietat, Amor, Respecte.\nÉs el gran secret dels tractaments de Koré.


Cristiano Ronaldo acusa l'Agència Tributària de tractar-lo pitjor que a Messi\nLa defensa del davanter madridista ha presentat un escrit de queixa, segons revela 'El Mundo'\n2 min. Barcelona 27/12/2017 10:49\n651x366 Sergi Roberto i Cristiano Ronaldo / JUAN CARLOS HIDALGO / EFE Sergi Roberto i Cristiano Ronaldo / JUAN CARLOS HIDALGO / EFE\nEl futbolista del Reial Madrid Cristiano Ronaldo ha acusat l'Agència Tributària de tractar-lo pitjor que a Leo Messi en el cas que afecta les tributacions dels seus drets d'imatge. Segons 'El Mundo', la defensa del portuguès ha presentat un escrit de queixa davant la titular del jutjat de p rimera instància número 1 de Pozuelo de Alarcón on es compara el tracte que està rebent el davanter madridista amb el que va rebre fa uns mesos per un cas semblant Leo Messi. El document acusa Hisenda d'aplicar criteris diferents i molt més perjudicials per al portuguès dels que va fer servir amb l'estrella del Barça.\nL'advocat de Ronaldo, José Antonio Choclán, atribueix a l'Agència Tributària l'ús de "mètodes clarament arbitraris i creatius" en el cas del seu client. Segons el lletrat, Messi no hauria d'haver estat considerat com a no resident a l'estat espanyol. "Messi era resident a Espanya", assegura l'escrit, i, per tant, "no se li podia aplicar el règim de treballadors desplaçats a Espanya en l'impost sobre la renda de les persones físiques (IRPF)", com va ser el cas. A més, el text afegeix que "Messi estava subjecte a l'IRPF i no podia ser tractat com un no resident".\nLa queixa continua dient que "l'Agència Tributària va defensar, i els diferents tribunals van reconèixer, que la renda derivada dels contractes de cessió de drets d'imatge de Messi, els mateixos que ara estan sent investigats en el cas de Cristiano Ronaldo, havien de ser definits com a rendiments de capital mobiliari, i no pas com a rendes d'una activitat econòmica en l'IRPF", una interpretació que Cristiano Ronaldo considera encertada en el cas de Messi, i que, si s'hagués aplicat també en el seu cas, li hauria estalviat gran part de les contingències fiscals que ara afronta.\nL'escrit acaba afirmant que Hisenda "va evitant tots els obstacles que troba en el seu singular tractament fiscal" i acusa l'Agència Tributària de "citar jurisprudència no aplicable al cas o invocar-la només en el que perjudica el seu client i no en tots els aspectes que afavoreixen l'absència de delicte".\nUna representant de l'Agència Tributària diu davant la jutge que Cristiano hauria d'acabar a la presó


El Sala 5 Martorell malda per tornar a l'elit - Regió7\nEl Sala 5 Martorell malda per tornar a l'elit\nEl primer equip del club martorellenc va iniciar ahir la pretemporada amb l'objectiu de competir per l'ascens a Segona Divisió\nEl Sala 5 Martorell afronta la temporada amb l'objectiu de l'ascens i el repte de ser més competitiu com a visitant arxiu/jordi biel\nAmbició per alimentar la passió pel futbol sala a Martorell. Ahir, els catorze jugadors del primer equip del Sala 5 Martorell van començar a entrenar-se. Aquesta serà la segona temporada consecutiva en què els martorellencs competiran a Segona Divisió B, la tercera categoria estatal, després de l'ascens segellat el curs esportiu 2018-19.\nLa temporada que comença no és una més. S'inicia un quinquenni en què la junta directiva del Sala 5 Martorell pretén aconseguir el retorn i la consolidació de l'equip a les competicions professionals d'àmbit estatal amb un projecte econòmic assenyat i sostenible. La ciutat de Martorell vol tornar a competir a l'elit, entre els millors.\nUna meritòria cinquena posició\nEl president del Sala 5 Martorell des del desembre passat, Xavier Torres Munné, qualifica amb «un notable alt» el cinquè lloc assolit per l'equip martorellenc la temporada passada, abans que la competició s'interrompés pel confinament set jornades abans del final previst. «L'objectiu inicial era quedar a la zona mitjana de la classificació. No en va, acabàvem de recuperar la categoria després de dos exercicis d'absència», valora Xavier Torres.\nTot i la lògica prudència inicial, «l'equip va oferir un alt nivell competitiu com a local. Sens dubte, la presència d'entre 600 i 800 espectadors a tots els partits esperona els nostres jugadors i imposa respecte als oponents». «El pavelló de Martorell és el de Segona B que genera més calor ambiental a les grades, conjuntament amb el de Ripollet», assenyala Torres. El tècnic del Sala 5 Martorell ratifica l'anàlisi del president. «Els jugadors van oferir la seva millor versió a casa, on els quatre primers classificats van perdre. Quan juguem com a locals, el públic propicia que iniciem els partits amb 1 a 0 al marcador», sentencia.\nEl rendiment dels martorellencs va ser més irregular com a visitants «a causa de dos factors: no exhibir la mateixa fortalesa psicològica que mostrem a casa i la falta de profunditat de banqueta, agreujada per lesions de llarga durada com les que van tenir Cristian i Melero», analitza González.\nPer pal·liar aquestes carències i fer el salt qualitatiu necessari per lluitar per l'ascens a Segona Divisió, Víctor González ha reforçat l'equip amb quatre jugadors experimentats provinents del FS Pallejà. «Són fitxatges que poden oferir un alt rendiment a curt termini», remarca el tècnic. Es tracta del porter Álex Delgado, els ales Josep Coca i Joan Rusines Rusi i el pivot Ramón Sánchez. A més, deu dels tretze jugadors que van finalitzar la temporada passada continuen a l'equip. Només han estat baixa el porter Héctor Pérez, que ha emigrat a Molins de Rei per jugar més minuts, el tanca Iván Mínguez i el pivot David Muñoz.\nVíctor González descriu Álex Delgado com «un porter amb experiència a Segona B, capacitat per dotar d'un alt nivell competitiu els entrenaments i per rendir de forma òptima quan hagi de jugar». Considera Joan Rusines «un ala dretà en plena maduresa que excel·leix quan ha de córrer a l'espai», i defineix Ramón Sánchez com «un golejador amb una dècada d'experiència a la categoria». Per al tècnic, Josep Coca «és el complement ideal de Ramón Sánchez, amb qui pot formar un gran tàndem». «Un ala dretà molt destre amb la pilota», conclou.\nUn pla estratègic per a un lustre\nXavier Torres revela que «els membres de la junta directiva del Sala 5 Martorell hem redactat un pla estratègic per al període 2020-25 que comencem a implementar». L'objectiu és «trobar els copatrocinadors necessaris per possibilitar l'ascens del Sala 5 Martorell a Segona Divisió amb un projecte a mitjà termini. Per tant, busquem empreses que es comprometin per un període d'entre dues i tres temporades». «Volem dur l'equip a l'elit, però amb un projecte viable econòmicament», emfasitza Torres. El pressupost del primer equip per a la propera temporada és de 40.000 euros.\nEl Sala 5 Martorell ha programat partits de pretemporada contra el CFS Molins 99, el Futsal Lleida Restaurant Lo Caragol, el CN Sabadell, el FC Cerdanyola i el CEFS Sant Joan de Vilassar.\nEl tècnic, Víctor González, garanteix als aficionats que el seu equip continuarà fent «una defensa pressionant a tres quarts de pista que ens faciliti pispar pilotes a l'oponent». En atac, el Sala 5 Martorell «potenciarà les accions d'u contra u per generar desajustos en les defenses rivals. A més, volem treure més rendiment de les jugades d'estratègia», explicita.


La directora de Protecció Civil diu que avui no es podrien fer les eleccions - Diari de Girona\nLa directora de Protecció Civil diu que avui no es podrien fer les eleccions\nIsabel Ferrer no descarta que el Procicat, que es reuneix aquest dilluns, endureixi les restriccions per l'expansió de la pandèmia com ja han fet altres comunitats autònomes\nddg. girona 03.01.2021 | 23:15\nIsabel Ferrer, directora de Protecció Civil\nLa situació de la pandèmia a Catalunya no és bona. Les dades epidemiològiques són dolentes i la previsió és que empitjorin en propers dies. Tant és així que la directora de Protecció Civil, Isabel Ferrer, va assenyalar ahir que, amb les dades actuals a la mà, «a dia d'avui no es podrien celebrar les eleccions de l'14-F». Ferrer es va expressar així aquest diumenge en una entrevista a TV3 en què va recordar que serà en una reunió convocada per al 15 de gener quan es valorarà si els comicis a Parlament es poden celebrar en la data prevista. La decisió, va explicar, s'ha de prendre en base a les previsions a una setmana vista de l'14 de febrer.\nFonts de Protecció Civil van matisar poc després que «la celebració de les eleccions està garantida». «La prioritat és mantenir el dispositiu (electoral) actual», van afegir les fonts, que van admetre que tot anirà en funció de l'evolució de la pandèmia i de les dades i indicacions del Procicat.\nFerrer també va referir-se a la possible revisió de les actuals restriccions a Catalunya, vigents fins al 11 de gener, i no va descartar que avui dilluns, quan es doni per finalitzat el període nadalenc amb la represa del curs escolar, es modifiquin alguns dels confinaments perimetrals en vigor actualment. Això afectaria bàsicament als confinaments comarcals, que podrien tornar a ser municipals. «Totes les possibilitats estan sobre la taula però és probable que abans del dia 11, i en funció de les dades, les mesures es puguin modificar», va dir la directora de Protecció Civil.\nEl Procicat té previst reunir-se avui dilluns 4 de gener per valorar la situació epidemiològica. El Govern no descarta endurir les restriccions com han fet altres comunitats en els últims dies com Aragó o Andalusia. En aquesta reunió, Ferrer va subratllar que s'analitzaran els motius de l'empitjorament de la situació epidemiològica i, si es comprova que el creixement de contagis és «sostingut», s'aprovaran noves restriccions.


MOTONÀUTICA AL CANAL OLÍMPIC I ELS PILOTS DEL GEN FAN PODI | GEN Roses\nEl passat dissabte 23 de juny es va disputar al Canal Olímpic de Catalunya (Castelldefels) la tercera regata puntuable per al Campionat de Catalunya Open de motos aqu...àtiques 2012, en la modalitat de circuit. Les anteriors curses s’havien disputat a Roses i L’Ampolla. La cursa, organitzada per la Federació Catalana de Motonàutica amb el suport del Motonàutic Club Castelldefels va constar de tres mànegues per a cadascuna de les dues categories convocades: Esquí Superstock, també anomenada F-1, i Esquí 2 temps, classe que també rep la denominació de F-3.\nA la categoria Superstock, integrada per les motos més preparades, va resultar guanyador el pilot gironí Albert Roca (Kawasaki), que va guanyar totes les mànegues amb gran autoritat, arribant a doblar a bona part dels seus contrincants. Arnau Verdaguer (Hydrospace) i Joan Rubau (Kawasaki) van ocupar les altres dues posicions al podi.\nRoca lidera destacat la classificació general d’aquest torneig amb 156 punts, quan només falten dues curses per acabar el campionat, seguit d’Alex Velasco amb 111 punts i de Joan Rubau, que en té 109.\nA la categoria reservada a motors de dos temps va resultar guanyador el pilot d’Amposta Jordi Tomás, que es va imposar a dues de las mànegues i va fer segon a l’altra. En segon i tercer lloc es van classificar els gironins Juli i Roger Pujol, pare i fill, respectivament, tots ells amb motos aquàtiques Kawasaki. Juli Pujol encapçala provisionalment el campionat català amb 163 punts, seguit del seu fill Roger amb 148 i de Jordi Tomás amb 127.\nLes següents curses tindran lloc a Deltebre i Vilanova i la Geltrú.


Notícies - L'escola de música Fusió i Educació Sense Fronteres preparen un concert solidari per la República Dominicana\nL'escola Fusió mescla música i dansa amb cinema en un festival al Teatre-Auditori (23/jun/10)\nL'Orquestra Fusió Sant Cugat, de gira per Portugal (20/abr/10)\nLa música i solidaritat santcugatenca recapten més de 6.000 euros per a l'AFAV (18/gen/10)\nL'objectiu de l'iniciativa és omplir el Teatre-Auditori\nel 13/set/10 Miriam Piñol Cultura PDF\nL'orquestra de l'escola de música Fusió, en col·laboració amb les corals Fusió Canta, Virtèlia ICCIC i la Coral Harmonia de Sarrià, es reuniran aquest diumenge per participar en un concert solidari. El concert, que es farà al Teatre-Auditori a les set de la tarda, està organitzat per Educació Sense Fronteres. Prop de 200 voluntaris entre músics i ajudants col·laboraran en aquesta acció solidària per aconseguir fons pel projecte 'Niños del camino'.\nLes entrades del concert ja estan a la venda i es poden aconseguir per internet. El preu és de 10 euros excepte per la gent gran que serà de cinc euros. Els diners es destinaran a un projecte de cooperació promogut per Educació Sense Fronteres. L'objectiu és aconseguir millorar la qualitat educativa de la República Dominicana formant als mestres i promovent la reinserció de joves.\nLa regidora de Cooperació, Immigració i Igualtat, Susanna Pellicer, ha destacat que es tractarà d'un concert familiar.\nDes de l'Ajuntament estem molt contents de poder oferir l'Auditori i creiem que pot ser un concert per tots els públics.\nLa directora de l'escola Fusió, Gemma Navarra, també ha fet referència a la important participació per part dels alumnes de l'escola.\nActualment tenim prop de 200 persones que han estat assajant moltísim i molts joves que s'han assabentat de l'acció i volen cooperar.\nEl director del concert, Enric Mestre, ha fet un resum de les actuacions del concert que passaran per tres fragments d'obres de coral, dues peces de banda moderna, algunes peces simfòniques i una peça final conjunta del musical Cats.\nTall incrustat: Enric Mestre\nL'última peça serà un recull de cançons del musical Cats. Esperem que aquest programa sigui molt interessant per tothom.\nL'entitat Educació Sense Fronteres porta cinc anys treballant en aquest projecte i no descarta tornar a col·laborar en un futur amb l'escola Fusió a Sant Cugat.


Porto Guest House Skiathos Skiathos Island Grècia - Ofertes d'hotels amb els MILLORS DESCOMPTES EN LÍNIA\nSkiathos, Ciutat Skiathos, Skiathos Island, Grècia, 37002 - Veure al mapa\nMés informació sobre Porto Guest House Skiathos\nSituat en el cor de Ciutat Skiathos, Porto Guest House Skiathos és un lloc ideal des d'on descobrir Skiathos Island. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Porto Guest House Skiathos, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, Zones públiques amb Wi-Fi, aparcament de cotxes, s'admeten animals de companyia.\nL'ambient de Porto Guest House Skiathos es reflexa en cada habitació. aire condicionat, calefacció, balcó/terrassa, plat de dutxa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Porto Guest House Skiathos.\nCal que informeu el Porto Guest House Skiathos de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Castellnou d'Ossó: diferència entre les revisions - Viquipèdia, l'enciclopèdia lliure\nCastellnou d'Ossó: diferència entre les revisions\nCastellnou d'Ossó (modifica)\nRevisió del 18:38, 4 oct 2008\nRevisió del 11:11, 13 set 2007 (modifica)\nRevisió del 18:38, 4 oct 2008 (modifica) (desfés)\n'''Castellnou d'Ossó''' és una entitat de població del municipi d'[[Ossó de Sió]] a la comarca de l'[[Urgell]].\nL'indret fou un nucli fortificat des d'època [[Antiga Roma|romana]]. El comte [[Ermengol IV d'Urgell]] va conquerir el terme vers el [], època en quequè es va bastir una torre d'una fortificació medieval sobre la base d'una antiga torre romana. Amb el temps es va anar engrandint i convertint-se en el [[castell de Castellnou d'Ossó]], estant documentat el [] quan fou reformat pel seu senyor Lluís de Santmartí.\nA la vora hi ha l'església romànica de [[Sant Pere de Castellnou d'Ossó]].\nObtingut de «https://ca.wikipedia.org/wiki/Especial:MobileDiff/2715711»


Els positius per drogues o alcohol al volant augmenten un 37,5% l'any 2018 - Altaveu\nUn moment de la roda de premsa de presentació de l'informe. | ACA\nL'informe anual de mobilitat de l'Automòbil Club d'Andorra (ACA) destaca l'augment de les sancions per excés de velocitat el 2018 en un 36,51% i el fet que els positius per consum de drogues d'alcohol al volant hagin pujat un 37,5%. Durant l'any passat hi ha haver cinc accidents mortals, tots amb vehicles de dues rodes (quatre amb moto i un amb bicicleta). El ministre d'Ordenament Territorial, Jordi Torres ha anunciat que una de les prioritats del Govern serà l'entrada a tràmit parlamentauri del nou codi de circulació que inclou un augment de les sancions.\nLa presentació de l'informe anual de mobilitat de l'Automòbil Club d'Andorra (ACA) ha encés dos llums vermells com ha dit el secretari general de l'entitat, Toni Sasplugas: les sancions per excés de velocitat i l'augment de positius per consum de drogues i d'alcohol. En el primer cas han augmentat un 36,51% i en el segon un 37,5%, Una dada rellevant en aquest àmbit és que els conductors de 30 a 49 anys suposen un 52,32% més i els de 18 a 21 un 50,79%. Els accidents han disminuït però es continua per sobre la barrera dels 500 (513 el 2018) i d'ells cinc de mortals, tots amb vehicles de dues rodes (un amb bicicleta i quatre amb moto).\nPel que fa a les sancions, des de l'ACA es van comptabilitzar 19.933, xifra que representa un 34,37% més que l'any anterior. Tot i així, han destacat que proporcionalment, el nombre de sancions ha disminuït en mesura que augmenten les campanyes, ja que s'han detectat 2.214 infraccions en nou períodes de control. D'altra banda, 231 conductors han estat multats per no respectar els senyals de prohibició, xifra que representa un increment del 97,44%, i 305 per no fer-ho amb la senyalització horitzontal a la calçada (un 89,44% més que l'any anterior). Els sancionats per circular amb problemes amb l'assegurança ha augmentat un 26,96%, ja que 29 conductors ho feien sense tenir-ne i 602 no duien els respectius papers.\nEntre les sis i les nou del matí es mou el 76% de la flota de vehicles del país\nDurant la presentació s'han donat xifres sobre la mobilitat a la xarxa viària. Així, entre les sis i les nou del matí es mou el 76% de la flota de vehicles i es fan 155.000 viatges cada dia, el 67% en vehicle privat, el 10% en transport públic i el 25% a peu. Andorra rep 4.550.000 vehicles per any dels quals, 2.400.000 entren durant l'hivern, els mesos de desembre a abril. Finalment, el ministre d'Ordenament Territorial, Jordi Torres ha anunciat que el nou codi de circulació entrarà a tràmit parlamentari ben aviat "perquè és una de les prioritats de la legislatura". Torres ha avançat que augmentarà les sancions i que es regularà l'ús dels patinets elèctrics. En el camp dels sancions, l'ús del mòbil conduint serà sancionat amb 100 euros en comptes del 30 actuals.\nEl tema central de l'informe 2018 és 'Una visió integral de la mobilitat amb un nou entorn de col·laboració amb Mobilitat i Actua, amb l'objectiu de ser més eficients en la recollida de dades, buscar solucions conjuntes de mobilitat de país i fomentar una nova dinàmica.


L'any del nou Firal d'Olot - Diari de Girona\nL'any del nou Firal d'Olot\nLa consulta ciutadana ha fet història, però el repte actual de l'Ajuntament és elevar el percentatge de participació\nxavier valeri | olot 09.01.2017 | 08:32\nTothom s'hi entrebanca, el Firal s'ha d'arreglar. Els rajols s'han sollevat, ningú s'hi aguanta, passejar-hi és un perill». Aquestes són algunes de les frases de la cançó del cantautor Àngel Girona en el videoclip de Colom ZS. Paraules que defineixen l'estat actual del Firal d'Olot.\nEs tracta de la felicitació nadalenca d'un grup d'actors i actrius vinculats a l'Orfeó Popular Olotí. La idea és felicitar el Nadal i alhora recordar el que ha estat actualitat durant l'any passat i què vindrà durant aquest 2017.\nTal com diu la cançó, el 2017 serà l'any del Firal. Després de quasi una dècada dels primers projectes en temps de bonança i de la llarga obra d'urbanització del Firalet, la renovació del Firal ha de començar el proper estiu. Primer en un fase de preparació dels elements, perquè els establiments de la rambla olotina no tinguin pèrdues excessives, i després de les Festes del Tura d'una manera plena.\nSi tot va bé, pel Nadal del 2017 el Firal estarà immers en obres, però al 2018 estarà acabat i les queixes que han servit per fer la nadala de Colom ZS seran una història perduda en el temps.\nLa novetat és que ara els olotins ja tenen una idea força clara de com serà el Firal al 2018. Segons el projecte guanyador del procés participatiu (Teixir, cosir i vestir, de Xevi Bayona XAA Arquitectura i Lluís Paumé de Bach Arquitectes), serà un Firal que tindrà un espai central de passeig i mercat i avingudes laterals per mantenir-hi les terrasses dels bars i restaurants.\nTant la part del mig com els laterals conservaran els plàtans que han caracteritzat la rambla olotina des dels seus orígens. Serà de plataforma única, sense voreres, i amb decalatges suaus per superar la pujada al Puig del Roser. Els arbres quedaran fora de les façanes de la casa Sola Morales i del Teatre Principal. La novetat de més consideració serà una font amb jocs d'aigua vaporitzada que funcionarà només a l'estiu. També hi haurà un espai de contacte amb el Firalet, el passeig veí. La idea és aprofitar un lloc que ha pujat en valor des de la posada en servei de l'Illa del Teatre.\nLa intenció de l'Ajuntament és convertir el Firal en un espai de relació, de lleure i festiu i convertir-lo en la imatge de la ciutat. Durant molt de temps, el Firal va tenir les qualitats definides en el projecte.\nLa reforma del Firal passarà a la història per ser la primera gran obra de ciutat que ha estat consultat amb la ciutadania. En el darrer ple, l'Ajuntament va pronunciar- se per unanimitat de tots els grups sobre la posició del consistori en la consulta no refrendària sobre aquest projecte.\nL'alcalde, Josep Maria Corominas (CiU), va recordar que la participació va ser de 3.787 ciutadans, un 13% del cens municipal. Va recordar que el resultat de la consulta ciutadana va coincidir amb el de la taula tècnica. L'elecció del projecte guanyador incloïa tres votacions: la del jurat tècnic (un 45% del valor), la de la consulta ciutadana (un 45% del valor) i la de la mesa de contractació (un 10% del valor).\nCorominas va recordar que l'opinió dels ciutadans va ser definitiva en l'elecció del projecte guanyador. Va valorar en positiu la consulta, tot i que va matisar els aspectes a millorar per aconseguir més participació. Va explicar que encara hi ha cases que llencen la notificació dels codis de participació per confondre-la amb la propaganda electoral.\nD'altra banda, va indicar que des de la data del final de la consulta el 22 de novembre, els arquitectes guanyadors han avançat en la redacció del projecte. Va avisar els diferents grups que després de les festes de Nadal els tècnics municipals explicaran als responsables dels grups la progressió en el plantejament de les obres.\nTambé va indicar que la previsió és que al març el projecte ja estigui fet, per poder començar les obres a l'estiu. Llavors, va afegir, se sabrà el cost exacte de les obres, ara valorades entre 3,5 i 4 MEUR.\nDesprés de l'exposició va venir el debat. Xavier Garcia (OeC) va valorar positivament el procés de participació i la consulta ciutadana. Això no obstant, es va mostrar poc satisfet per una participació del 13%. Garcia va raonar que cal augmentar el percentatge de participació, perquè en cas contrari hi haurà un descens que farà inviables les consultes.\nEn el mateix sentit va opinar Mireia Tresserras (CUP). La cupaire va considerar que la participació no s'aconsegueix amb una vareta màgica, i va subratllar que una consulta, encara que sigui telemàtica, requereix més temps.\nPer la seva banda, Josep Quintana (ERC), va felicitar-se dels resultats i la participació i va posar sobre la taula el fet que un cop el firal estigui acabat caldrà fer una nova consulta pels usos.\nPer tancar el debat, Corominas va recordar que la reforma del Firal estava en els programes de tots els grups i va reblar que aquest és el primer cop que hi ha una manifestació oberta de la ciutadania per una obra d'urbanització. En aquest cas, es tracta de la que es farà a la zona més emblemàtica de la ciutat.


Nihon Monogatari: Ueno Koen\nDecidim passar el matí de diumenge (31/7) al parc Ueno. L'any 1864 el parc va ser el centre de les lluites produides com a conseqüència de la reforma imperial on va perdre el poder el cla Tokugawa. El resultat va ser que Ueno es va convertir en el primer parc públic de la ciutat.\nA banda del popular Zoo de Tokyo i d'una gran concentració de museus (sala de cultura de Tokyo, museu de les Arts Occidentals, de la Ciència...) Ueno és un lloc de descans i recolliment. Una mena de parc de la Ciutadella de Barna (amb el millor i el pitjor de la ciutat, suposo que ja ho enteneu). El més maco és la gran avinguda de Sakura (cirerers, vaja) en la que, cada primavera, nombrosos japonesos surten a veure l'espectacle (impagable) dels cirerers en flor. A sota hi dinen o prenen té o sake i gaudeixen de l'experiència.\nAmagat entre els sakures també hi ha alguna que altra sorpresa com el temple shinto Toshogu. Es tracta d'una preciosa, però pràcticament abandonada, construcció d'estil xinès de l'any 1651. Destaca la seva el vermell de la fusta així com les restes daurades del que, en una altra època, devia ser un temple bastant important.\nAl temple s'hi accedeix per una impressionant avinguda plena de llanternes rituals que, segons s'indica al paper informatiu que t'entreguen amb l'entrada, són un dels tresors nacionals de l'època Edo (quan Tokyo era la capital). Paral·lelament es pot veure a mà dreta una pagoda de 5 pisos que també pertanyia al complexe templari de Toshogu però que ara ha quedat dintre del mur del zoològic.\nLa veritat és que fa una mica de pena trobar-se un lloc tan abandonat a una ciutat que, fins ara, ens havia sorprés per la seva cura dels detalls i la eficàcia, entre altres coses, del servies de neteja. Una llàstima tenir tan abandonat un paratge tan encantador. Per més mostres, vegeu l'interior del temple:\nEl temple Toshogu és un dels paratges més encisadors de Tokyo!!!\nEl parc Ueno també posseix, quasi com d'amagat, un gran pagoda budista una mica cimentosa i gris però d'estil hindú.\nAl costat de la Gran pagoda també trobem un petitíssim temple shinto, no mencionat a les guies. Una simpàtica avinguda de toriis ens convida a endinsar-nos per descobrir diverses escales descendents que ens traslladen al centre del santuari. Un altar protegit per dues guineus (kitsune) ens van cridat l'atenció. És un lloc mini però molt encantador. No ha anat malament visitar el parc Ueno, tenint en compte que no hem vist ni el zoo ni els museus. Però quan tornem a Japó ja ha els visitarem!\n// postejat per Jess Wong @ 20:59


Primer projecte d'investigació clínica a Andorra del SARS-CoV-2\nEs tracta d'un estudi retrospectiu de casos de malalts que van ingressar a l'UCI per aquesta malaltia a partir del mes de març\nLa seu d'Andbank. / ANDBANK\nAndorra la VellaAndorra durà a terme un projecte d'investigació clínica a la Unitat de Cures Intensives (UCI) de l'hospital Nostra Senyora de Meritxell per esbrinar la correlació entre els paràmetres de ventilació mecànica i els marcadors inflamatoris en pacients greus ingressats per Covid-19 a l'UCI. Andbank, com a col·laborador del projecte, aportarà més informació i eines d'actuació pel tractament i coneixement científic del SARS-CoV-2.\nLa infecció per aquesta malaltia pot provocar una inflamació pulmonar aguda, similar a un síndrome de distrés respiratori agut, que desencadena en una tempesta de citoquines, responsables de la inflamació i del dany pulmonar. No existeix tractament específic demostrat i molts pacients requereixen ventilació mecànica.\nPer estudiar aquest fet, l'equip d'investigació del Servei Andorrà d'Atenció Sanitària (SAAS) inicia aquest projecte amb l'objectiu de determinar les característiques i les possibles correlacions entre els paràmetres de mecànica ventilatòria i les concentracions de citoquines en plasma de pacients de Covid ingressats a l'UCI durant diferents fases. Les concentracions de citoquines seran mesurades a l'Institut de Recerca de la Vall d'Hebron (VHIR).\nAquest equip estarà coliderat pel doctor Margarit, com a cap de servei, pels doctors Vizmanos i Alfaro, i per la doctora Maria Jesús Cruz, de l'Institut de Recerca de la Vall d'Hebron.\nQuant a la metodologia, es tracta d'un estudi retrospectiu de casos de malalts que van ingressar a l'UCI per aquesta malaltia a partir del mes de març. Es recolliran criteris diferents com ara les dades demogràfiques, la situació clínica i les característiques de la ventilació mecànica dels pacients. Les mostres de sèrum congelades s'enviaran al laboratori de pneumologia del VHIR per la determinació dels nivells de citoquines.\nAndbank ha comentat que "un dels objectius de la responsabilitat social corporativa és la lluita contra el càncer i la investigació oncològica, però també el compromís i el suport amb la societat amb la qual interactuem. Aquesta pandèmia mundial és un motiu prou important per a posar tots els nostres mitjans a l'abast de les persones i els equips que puguin aportar solucions i mitjans per combatre-la".\nhospital SAAS Andbank\nIsrael intercepta el primer vaixell de la Flotilla que portava provisions a Gaza\nQue no es noti gaire la deriva autoritària de Casado\nUn altre efecte del 155: retards a les obres a les escoles\nLa perillosa deriva de Casado i Rivera contra la immigració


IAN, PRIMER SEMIFINALISTA DE L'INDIVIDUAL BANKIA DE RASPALL - Fundació de Pilota Valenciana\nDilluns 10 de Juny del 2019 a les 19.18 hores. JAM\nIAN, PRIMER SEMIFINALISTA DE L’INDIVIDUAL BANKIA DE RASPALL\nIan és el primer semifinalista de l’Individual Bankia en la modalitat de raspall. La competició ha visitat este dilluns el trinquet de Xeraco on el rest de Senyera ha superat a Pablo pel resultat de 25-5.\nEn el començament de la partida els dos pilotaris han lluitat de valent i finalment ha sumat Ian al dau després de tombar en dues vegades el val de Pablo.\nEste ha sigut un gran joc i llarg, que feia presagiar una eliminatòria jugada de poder a poder. Però poder, i també encert, és el que ha demostrat Ian a continuació per a posar el marcador en 20 per cap a favor seu amb total autoritat.\nPablo, encara que estava sent clarament superat pel seu rival, ha continuat pegant i ha obtingut la recompensa en el joc posterior (20-5). A continuació, Ian ha certificat la passada a semifinals fent el joc net, com els altres tres que li han permés distanciar-se del seu contrincant de Barxeta.\nIan coneixerà al seu rival en les semifinals este dimecres. Serà quan acaba l’eliminatòria programada a Castelló de Rugat on Marrahí s’enfrontarà contra Ximo. El mateix dimecres el campionat visitarà el trinquet de Guadassuar on Moltó continuarà la defensa del títol davant Punxa. Els quarts de final conclouran el divendres al trinquet del Genovés amb el duel entre Moncho i Ivan.\nLa competició d’escala i corda espera la disputa de les semifinals. La primera es jugarà el divendres (22.45 hores) al trinquet de Vila-real i enfrontarà a Genovés II contra José Salvador. La segona està programada el diumenge (11.30 hores) a Guadassuar, en este cas amb Soro III i Francés com a protagonistes.


Ca l'Aribau | Mapes de Patrimoni Cultural\nCa l'Aribau Argençola\nA la zona de Clariana, a peu de la Carretera BV-2212 km 5.5 que porta fins a Sant Martí de Tous.\nHa estat restaurada\nA tocar de la carretera BV-2212 a l'alçada del km 5.5. Aquesta masia que ha estat restaurada recentment. Consta d'una edificació amb funcions d'habitatge, i d'altres d'annexes vinculades originalment a l'explotació agrícola i ramadera.\nL'edifici principal consta de planta baixa, planta de pis i golfes. Alçat amb petits carreus irregulars disposats horitzontalment. La coberta és a dues vessants (est-oest) amb teula àrab. La façana d'ingrés original estava orientada al sud, i presenta una entrada amb brancals de pedra i llinda arquejada de fusta. Totes les finestres tenen també llinda de fusta, i destacar la finestra central de la planta de pis, que té un ampit pronunciat. Hi ha un rellotge de sol a la planta de pis.\nL'accés actual a l'edifici, actualment es fa per la façana est, on hi ha una entrada bastant senzilla. Una petita coberta, cobreix l'entrada. Les finestres d'aquesta façana, son senzilles i amb llindes de fusta. Davant d'aquesta façana tenim el cup de vi, d'estructura rectangular.\nLa façana nord, només destacar un contrafort que conté un altra entrada a l'edifici.\nCa l'Aribau, és una de les masies antigues del terme de Clariana. Al segle XVII tenia bastantes propietats repartides per la zona, així ho demostra el capbreu de 1634 de l'Arxiu Parroquial de Clariana. Com en altres masies de la zona, es possible que fos més antiga.


Rècord de visites als punts verds en un any\nEn els primers 10 mesos de l'any, els diferents punts verds de la ciutat han registrat més d'un milió de visites, la majoria en equipaments de barri\nRedacció | dissabte, 20 de novembre del 2021, a les 20.50\nEl 2021 és un any rècord per a l’activitat dels punts verds a Barcelona. Per primer cop s’ha superat la barrera del milió de visites anuals amb les dades del mes d’octubre. D’aquesta manera, en els 10 primers mesos s’han registrat 1.004.335 de visites d’usuaris que hi han dipositat residus i se supera el màxim de 989.418 usuaris del 2019.\nEl 2020 la xifra va ser una mica més baixa i es va quedar en 964.543. Tot i això, cal tenir present que la xarxa de punts verds va estar tancada durant gairebé dos mesos a causa de l’esclat de la pandèmia de covid-19. Del total de visites, el 64,8 % han estat en punts de barri. Un 26 % dels usuaris han optat per punts mòbils, mentre que el 9,2 % restant han estat en punts verds de zona.\nMés de 15.000 tones de residus\nFins al 31 d’octubre, aquest servei va recollir un total de 15.261 tones de residus, que equivalen, de mitjana, a uns 15,2 quilograms de residus per cada usuari. Aquest recompte s’ha pogut fer amb precisió gràcies als registres de la targeta metropolitana de deixalleries. En espera de les dades dels darrers dos mesos de l’any, fins ara s’han expedit 12.586 targetes, 1.136 menys que en el conjunt del 2020. Actualment n’hi ha 85.320 que estan actives a Barcelona.


“Con Podemos hemos topado” - Cat Diàleg - Diari Digital català\nCave Canem 24 March, 2017 Josep Manel Silva 0\nInici » Historic » “Con Podemos hemos topado”\nHi ha errades de manual. El grup parlamentari de Unidos Podemos-En Comú Podem-En Marea va presentar el passat 20 de febrer una proposició no de llei al Congrés dels Diputats demanant la supressió de les emissions de misses a la televisió pública. Quan es va conèixer fa uns dies la iniciativa va començar una campanya en contra de la supressió que ha aconseguit que la Missa de la 2 de TVE es col·loqui durant dos caps de setmana seguits com a líder d’audiència en la seva franja: un milió dos-cents mil espectadors i 21,3% de quota de pantalla el passat diumenge 12 de març; i el següent diumenge, dia de Sant Josep, un 15,5%. La mitjana de la cadena és d’un 2,6%!! I la de la missa habitualment és del 7%. Al diari El Mundo van organitzar una votació on van participar 150.000 persones i el 97% es va manifestar a favor de mantenir la retransmissió. Els motius del grup parlamentari que conformen Podemos i Izquierda Unida (de fet la petició va ser signada per Alberto Garzón, líder d’IU), es basen en què “la televisió pública no és el lloc més sensat per rites religiosos”. També diuen que resulta discriminatori pels no creients, i que en el nostre país conviuen persones de moltes ideologies i creences religioses, i que per tant, com és impossible satisfer a tothom, el millor és suprimir les misses catòliques de la televisió pública estatal. Per cert, que Albert Rivera, de Ciutadans, va donar suport a la idea. “Se trata de que nuestra televisión pública no privilegie a una parte de la sociedad con creencias religiosas o ideología, sino que sea plural, aconfesional y acorde a la Constitución”.\nEl resultat, ja l’hem vist, és una reacció aclaparadora contra la supressió d’un espai que no només no fa mal a ningú (si algú el molesta, té una àmplia oferta televisiva per escollir altres opcions), sinó que està pensada per malalts o gent d’edat avançada que no pot assistir presencialment a una església i d’aquesta manera la pot seguir en directe. O sigui, que en realitat es tracta de satisfer la demanda d’una part de la població, i complir la missió de servei públic que ha de tenir una televisió de titularitat també pública. I el més curiós de tot, és que TVE també emet un programa setmanal de 15 minuts de culte islàmic anomenat Medina en TVE (abans titulat Islam hoy) i un altre anomenat Shalom, de culte jueu, també setmanal. Tots els programes religiosos s’emeten els diumenges al matí per la 2 de TVE. Podemos no ha demanat la supressió d’aquests programes, només de la missa.\nEl que em resulta més xocant d’aquesta història és l’estrany concepte de llibertat que tenen en general els partits d’esquerra a Espanya, imagino que per penalitzar el paper d’una part de l’Església Catòlica durant el franquisme, encara que tot això ja venia de molt abans. Però 40 anys després ja no té cap sentit. Per què es pot debatre d’ideologies i no de religió, sigui quina sigui? Per què els hi molesta tant? Per què la religió no pot tenir espai en els mitjans públics quan hi ha tanta gent que té conviccions religioses?\nPer què aquest anticlericalisme radical de Podemos, Izquierda Unida i d’una part important del PSOE? Si a més resulta que institucions vinculades a l’Església com Càritas o Mans Unides són les que més treballen pels més desfavorits? Per què deixar les creences religioses siguin només defensades pels partits conservadors que normalment practiquen polítiques econòmiques ultraliberals en benefici dels més poderosos?\nTindrem a Espanya, o a Catalunya, alguna vegada un partit d’esquerres que no estigui obsessionat amb l’Església Catòlica, ni amb l’escola concertada (perfectament compatible amb la pública) ni amb la defensa de determinats valors tradicionalment associats a la dreta però que ningú ha dit mai que hagin de ser de dretes?\nLa nova política de Podemos s’assembla molt a la vella política dels partits d’esquerra de tota la vida, i a més, els hi ha sortit el tret per la culata.\nMissa TV1 Pdemos1


Daniel Sánchez Llibre visita el vestidor i assegura que l'ambient que hi ha és immillorable\nEl pròxim rival del flamant campió de la Copa del Rei és l'Espanyol, diumenge. Just abans de començar el partit, el Saragossa oferirà la Copa a la seva afició. L'Espanyol, que farà el passadís al seu rival, espera aprofitar el moment d'eufòria de l'equip aragonès per sumar tres punts imprescindibles per somiar en la permanència. El president Daniel Sánchez Llibre ha estat al vestidor i ha assegurat que l'ambient que hi ha és immillorable. D'aquesta manera, el president ha decidit calmar l'enfrontament entre Tayfun i els tècnics i la problemàtica sorgida per les dures declaracions de l'entrenador respecte als jugadors.\n18/03/2004 - 00.00 Actualitzat 19/03/2004 - 06.35\nDaniel Sánchez Llibre ha decidit actuar de bomber per apagar l'incendi provocat arran de l'enfrontament entre Tayfun i els tècnics i per les dures declaracions de Luis Fernández respecte als jugadors que es queixen perquè no juguen. Acompanyat pel secretari tècnic, Cristóbal Parralo, i pel responsable de l'àrea esportiva, Joan Collet, el president s'ha reunit amb la plantilla. Després de la trobada, Sánchez Llibre ha arribat a una conclusió molt particular: el vestidor és una bassa d'oli, és a dir, que aquí no passa res. Curiosament, Tayfun no s'ha entrenat a causa d'una sobrecàrrega. Després de l'entrenament de dimarts, el turc va tenir un fort enfrontament amb l'entrenador, Luis Fernández, i amb Cristóbal que encara cueja.\nLuis Fernández: "La permanència està per sobre de l'egoisme de qualsevol jugador"


Concerts de Vivers 2019: Loreena McKennitt, Dulce Pontes, Bebe i Aitana - Periòdic del Camp de Túria\nLes dones representen més del 50% de la programació\nEls Concerts de Vivers de la Gran Fira de València 2019 comptaran amb una presència important de dones sobre l’escenari. Dels 35 artistes anunciats, més de la meitat, són veus femenines o bandes que compten amb alguna dona com a instrumentista. Entre els noms més destacats, cal assenyalar la presència de Loreena McKennitt, Miss Bolivia i Dulce Pontes; cantants com Ana Belén, Bebe, Amparanoia, Luz Casal, Morgan i Aitana; i intèrprets locals com Tesa, Júlia i The Dance Crashers.\nLoreena McKennitt obrirà en València la gira espanyola de presentació del seu últim treball, Lost Souls (Quinlan Road, 2018), el dimecres 3 de juliol. La cantant canadenca tornarà als Jardins del Real 11 anys després per a interpretar la fusió de ritmes cèltics amb melodies pop i folk. El dijous 4, Ana Belén posarà de llarg el disc Vida (Sony Music, 2018), el primer amb composicions inèdites des del 2007.\nEl divendres 5 de juliol, els Concerts de Vivers acolliran l’espectacle Poetes del Rock. Entre els artistes participants hi serà Bebe, qui va debutar fa 15 anys amb l’àlbum Pafuera telarañas i va publicar el seu últim disc, Cambio de piel en 2016.\nLa vetllada Fem ballar la revolució prendrà l’escenari el dissabte 6 de juliol amb Miss Bolivia, Amparanoia, Tremenda Jauría, la cantautora gallega SÉS, qui presentarà el disc Rabia Ao Silencio; i la rapera Tesa, qui va publicar el seu segon treball, Rural el passat mes de març. Miss Yuls i Catalina Isis punxaran els ritmes habituals de les festes del Poder Bimenstrual (La Peligro).\nEls Concerts de Vivers viuran una jornada solidària amb Corazonadas per recaptar fons per al projecte Papallona de l’Associació Àmbit, el dissabte 13 de juliol amb les actuacions de Luz Casal i els madrilenys Morgan amb la veu de Carolina de Juan al front. La vocalista gallega està de gira amb l’àlbum Que corra el aire, que va servir per a trencar un silenci discogràfic de cinc anys.\nDulce Pontes és una altra de les estrelles internacionals que formen part de la programació del festival el dijous 18 de juliol. La cantant portuguesa celebrarà 30 anys d’una trajectòria marcada per l’èxit, des del seu debut amb ‘Lusitana Paixâo’, passant per discos com Lágrimas, Caminhos o O primeiro canto, fins a les seues col·laboracions amb Ennio Morricone, Caetano Veloso o Estrella Morente.\nEl dijous 11 de juliol se celebrarà la Festa Reggae Rototom amb Green Valley, una banda de 10 músics que compta amb la potent veu d’Anna Millo, els valencians The Dance Crashers i Jamaleònics, un grupde 8 membres amb Sara Pacheco al saxo soprano.\nEl dissabte 20 de juliol, els Jardins del Real seran testimoni de l’actuació d’Iseo & Dodosound, duet de Navarra combinala música jamaicana amb expressions urbanes. Estaran acompanyats per The Mousehunters, una secció de vents que afegeix vitalitat a les cançons. Eixe mateix dia, el públic podrà ballar amb Roba Estesa, formació del Camp de Tarragona que uneix les músiques urbanes i festives amb instrumentació folk i un missatge transformador des del feminisme.\nEl dimarts 23 de juliol, serà el torn d’Aitana, subcampiona en la novena edició d’OT i que ha publicat Spoiler a principis del mes de juny amb 14 temes de pop ballable. Per últim, el dimecres 24 de juliol, descarregaran la seua energia Niña Coyote eta Chico Tornado, duet de rock àrid de Donostia on toca la bateria Ursula Strong.\nTags: Aitana, Bebe, concerts, Concerts de Vivers 2019, músicas


Precarietat d'excel·lència | Fundació Dr. Antonio Esteve\nMilers d’hores de docència s’han cobert, com qui posa pegats, amb la figura del professor associat\nEls meus alumnes m’escoltaven amb cara de sorpresa quan els explicava els motius pels quals secundava la vaga del 28 de maig. Una vaga a la qual estàvem cridats el personal investigador en formació i també el professorat associat. M’escoltaven amb la boca oberta perquè tot i ser d’una generació que ja ha crescut amb el fantasma de la crisi, no es podien imaginar que les condicions de gran part del seu professorat a la universitat fossin tan i tan precàries.\nEls va sorprendre saber, per exemple, que al voltant del 50% del professorat que tenien eren associats. Inicialment, l’objectiu d’aquesta figura contractual era que professionals externs a la universitat poguessin exercir docència de forma temporal. Un contracte per fitxar especialistes de reconeguda trajectòria a qui es convida a donar un temari molt concret i aplicat. El context d’infrafinançament que pateix la universitat pública ha fet que aquest contracte passés de ser minoritari a augmentar de forma exponencial per ser el més barat, precari i volàtil. Les jubilacions de la darrera dècada s’han traduït en un desert de noves places per a professorat funcionari i milers d’hores de docència s’han cobert, com qui posa pegats, amb la figura de l’associat.\nEstem parlant de professors i professores que per fer 18 crèdits anuals (un professor titular en fa de mitjana 24 a l’any) cobrem entre 400 i 800 euros al mes, segons les categories que contempli cada universitat. Uns pocs afortunats arriben a ser mileuristes. El resultat és que amb el sou anual d’un professor titular es contracten quatre associats. Però a més a més l’exigència d’horaris i dedicació de la ensenyança universitària deixa poc marge a la compatibilitat laboral i un important percentatge acaben sent falsos associats, dedicats exclusivament a la vida acadèmica però forçats a fer-se autònoms o combinant tasques intermitents vinculades a la recerca a la pròpia universitat. Tot i que no es contempli sobre el paper, acabem fent tasques estructurals i imprescindibles pels departaments. I mentre alguns porten una dècada encadenant contractes de sou misèrrim sense cap benefici per la seva antiguitat, d’altres no aguanten més de dos o tres anys, pel que els departaments han de renovar constantment les seves plantilles.\nEl passat dia 30 de maig el Parlament va aprovar una moció sobre precarietat laboral amb un punt sobre la nostra situació laboral on s’especificava la necessitat de “realitzar, abans que finalitzi el present any, un estudi sobre els supòsits de frau de llei en la contractació del professorat associat de les universitats públiques catalanes” i prendre mesures en conseqüència. Però l’abstenció dels dos partits del govern deixa ben clar que aquesta no serà una prioritat d’acció per l’executiu de Torra. L’altra cara de la moneda de la manca d’inversió que denuncien les principals universitats catalanes son els preus que paga l’alumnat. En aquest cas, el Parlament també va instar al govern a actuar l’any 2016. Concretament a baixar un 30% les taxes universitàries. El resultat ha estat una paràlisi política i el manteniment d’uns preus prohibitius per un percentatge important de la població. Això ha empès als estudiants a impulsar una ILP per tal d’aconseguir la merescuda rebaixa. I és que el preu del crèdit ha pujat un 66% des que va començar a escalar el 2012, sota el Govern d’Artur Mas.\nLa universitat pública catalana ha estat el darrer mig segle un espai accessible a les classes populars, un motor de coneixement i una plaça per la construcció de pensament crític i fèrtils moviments socials. A hores d’ara tot el que representa aquest baluard està en fallida degut a una desinversió crònica. Es treu pit quan algunes universitats catalanes es llisten entre les millors del món, però des de dins sabem molt bé a quin preu. La tan citada “universitat d’excel·lència” serà un miratge mentre seguim consentint aquesta precarietat entre els docents i uns preus de matrícula tan elevats. El sistema universitari català es sosté degut a la inèrcia de les darreres dècades i a una gran vocació de part del personal docent. Però queda poc per arribar a un punt de no retorn i si no es prioritza una nova política d’inversió de forma urgent ens espera un col·lapse irremeiable.\nMembre de la Plataforma per la Qualitat de l’Aire i investigadora i geòloga del Centre de Recerca Ecològica i d’Aplicacions Forestals, CREAF. Membre de la Xarxa de Científiques Comunicadores.


Innovació i Tecnologia | Infermeres 2020\nEl grup d’Innovació i Tecnologia del COIB (ITCOIB) volem seguir treballant per la incorporació de les noves tecnologies en el desenvolupament de totes les àrees de la pràctica infermera (assistència, gestió, recerca i docència) a través del COIB i mitjançant les tecnologies de la informació i la comunicació (TIC´s) com a principal eina. Així com donar resposta a totes les noves necessitats d’informació/formació/assessoria que la tecnologia genera als professionals infermers, tot cercant, generant, escoltant i compartint totes aquelles propostes tecnològiques que arriben a través de les infermeres i infermers.\nEl grup ITCOIB ha de ser el referent de les infermeres en relació amb l’ús, implementació i desenvolupament de les TIC. Mantenir el compromís de ser l’avantguarda professional quant a la informació, formació i assessorament relacionat amb els recursos tecnològics més avançats aplicables al voltant de la pràctica infermera en qualsevol dels seus àmbits.\nL’objectiu general del grup ITCOIB és:\nFacilitar el coneixement, la utilització i la difusió de les TICs i l’eHealth entre les infermeres i infermers de Barcelona, tenint en compte els aspectes de promoció de la salut, prevenció de la malaltia i recuperació de la salut. - Comparteix!\nPromoure bones pràctiques en l’ús de la tecnologia aplicada a la salut.\nFomentarem una cultura d’innovació en salut entre les infermeres.\nDesenvoluparem formació de qualitat en innovació i en disseny, implementació i ús de les tecnologies de la informació i de la comunicació en salut per a la millora de la salut de les persones i la gestió sanitària.\nDifondrem els projectes innovadors i les experiències tecnològiques que duen a terme les infermeres i fomentarem una xarxa d’infermeres interessades en la innovació i en TICs.\nEstimularem la innovació mitjançant suport metodològic a projectes liderats per infermeres.\nOferirem el servei d’assessorament sobre el disseny, desenvolupament, implementació i ús de noves eines tecnològiques.\nPotenciarem el servei de COIBApps.\nProporcionarem informació sobre els TICs i l’eHealth a través dels canals més adients per a les infermeres.\nDesenvoluparem projectes propis relacionats amb l’eHealth que puguin ser interessants per a les infermeres i per la ciutadania.\nEstablirem sinergies i relacions de col·laboració amb altres associacions professionals i científiques amb la finalitat de promoure el coneixement i l’ús dels TICs i les iniciatives en eHealth.\nEns posicionarem i generarem documents en relació amb la tecnologia existent i la seva utilitat/qualitat donant del punt de vista infermer, i tenint en compte els drets de la ciutadania.\nPromourem i fomentarem el desenvolupament de projectes de recerca realitzats per infermeres i fomentarem una xarxa d’infermeres interessades a fer recerca en TICs.\nCrearem un espai per connectar empreses tecnològiques amb infermers experts en TICs per tal d’obrir noves oportunitats professionals a les infermeres en aquest àmbit. - Comparteix!


vivències: una persona molt enginyosa\nPublicado por Josep en diumenge, d’agost 25, 2013\nEste tipo era genial\nFrancecs Cornadó (arquitecto y poeta) es una de las personas que más entiende de Brossa y Beneyto, el pintor postista, quien ahora mejor le interpreta a mi modo de ver.\nesta entrada es magnífica (quizá porque me motive el arte con mayúsculas)..\nQue decir de Cirlot..¡¡¡ tengo casi todos sus libros y no paro de releerlos..En la Llama, Diccionario de los Istmos, Diccionario de los Símbolos...\nY el movimiento..ahh Dau al Set...\nque bueno...que bueno\n25 d’agost de 2013 a les 8:05\nY tanto que era genial, y estoy contento que te guste. La verdad es que ya me lo imaginaba; ya sabía de tus gustos por el Arte, -con mayunculas- Yo también tengo alguna cosa suya, pero sin duda me ganas por 10 a 1.\nCuando vuelva F.Cornadó, que también me imaginaba que le gustaría, se lo diré.\n25 d’agost de 2013 a les 12:07\nGracías Josep, no lo conocia pero me ha resultado muy interesante conocer un poco de Joan Brossa.\n25 d’agost de 2013 a les 12:25\nSi tienes razón, no había visto lo último que está colgado. Creo que ha habido un pequeño error por parte de Google, pero está subsanado.\nUna entrada con mayúsculas ¡¡\nComéntale a Francecs , le gustará un montón ¡¡¡¡\n25 d’agost de 2013 a les 13:49\nHola Administrador, como estais?\nUna vez contaba una anecdota que era cierta:"Un día fue obligatorio el carnet de identidad. Me pareció que no tenía más remedio que hacérmelo. Ir a comisaría ya era suficiente para mí y, por eso, no iba a preocuparme en llenar el formulario . Le pedí al funcionario que lo hiciera. Y se inició este diálogo, tras preguntarme lo del nombre y apellidos y lugar de nacimiento:\nY yo lo dejé hacer, claro que sí. "\nSi podeis no dejeis de ver su extensa obra.\n25 d’agost de 2013 a les 17:06\nHombre Miquel, ya lo creo que se lo dire, y muchas gracias a ti también\n25 d’agost de 2013 a les 17:08\nGran, Joan Brossa, molt gran!!! gràcies per compartir aquest post amb els teus lectors (nosaltres) :)\n26 d’agost de 2013 a les 15:39\n26 d’agost de 2013 a les 19:27\nGràcies, Josep, per recordar l'obra i la personalitat de Joan Brossa. Jo no puc dir que l'hagués conegut molt a fons, tan sols hi vaig parlar tres vegades i vaig estar un cop a casa seva, en aquell mític pis ple de llibre, revistes i diaris per terra. Però he llegit bastants obres d'ell i puc dir que va ser un artista compromès amb el seu país i amb les persones, especialment les oprimides i enganyades; un home insubornable i coherent amb la seva manera de veure el món. En farien falta molts com ell, en efecte.\n28 d’agost de 2013 a les 22:00\nConèixer a Joan Brossa havia de ser molt agradable i tot un luxa. Fixa't que jo mateix amb tan poques persones que conec i no obstant això ja són tres, un ets tu, l'altre és Francesc Cornadó (que només el conec del bloc, és arquitecte i poeta) crec que ja el coneixes, ha guanyat diversos premis de poesia. I després aquella senyora de Tarragona que em va escriure dient que li perdonis i què et transmetés tot a tu perquè ella gairebé ni pot. Molt gran Joan Brossa, és veritat.\n29 d’agost de 2013 a les 15:40\nAmic Josep, jo crec que en Brossa fou un gran artista, els seus "poemes objecte" són genuins, originals del tot; la seva poesia visual, plena d'enginy, és el més espectacular de la seva obra. Jo crec, però, que el que té més valor de l'obra de Joan Brossa és la seva poesia "a pal sec" sense adjectivacions, fins hi tot els seus poemes comptats i amb mètrica precisa; en això coincideixo amb el que deia el meu admirat professor Arnau Puig que fou membre de "Dau al set". S'ha dit que Arnau Puig era el teòric d'aquell grup de surrealistes. És cert que, en un periode curt, Cirlot també va formar part de "Dau al set". Per desavinences teòriques i ideològiques, però, se'n va separar. Les diferències ideològiques entre Brossa i Cirlot eren molt considerables, antagòniques, només cal llegir les discusions entre aquests artistes i l'anècdota amb Breton a París, tot un espectacle surrealista.\n8 de setembre de 2013 a les 19:56\nConec bastant de la seva obra, segurament més per les explicacions d'uns amics que el van conèixer que per mi mateix. No obstant això el que expliques de Cirlot no ho sabia. Jo també crec, però, que el que té més valor de l'obra de Joan Brossa és la seva poesia "A pal sec”.\n9 de setembre de 2013 a les 0:17


Preguntes freqüents | Bubble Football\nBubble Football és segur?\nSí, pots estar tranquil ja que els nostres monitors supervisen constantment l’activitat, garantint el bon ús del material i amenitzant el partit perquè visqueu la millor i més divertida de les experiències de Futbol Bombolla.\nVull organitzar un partit de Bubble Football en unes instal·lacions que conec, és possible?\nSí per descomptat, en Bubble Football ® ens traslladem on tu vulguis!\nPer gaudir de la comoditat del servei a domicili és necessari contractar un mínim de 2 hores si es fora de l’extraradi de Barcelona o Tarragona.\nSi t’encarregues de les gestions i del lloguer del camp de futbol, únicament hauries de tenir en compte que necessitem que les instal·lacions on es vulguin jugar, compleixin els següents requisits:\nCamp de gespa natural / artificial o de parquet (En cap cas en ciment o sorra).\nPossibilitat de muntar i desmuntar l’activitat 45 minuts abans i després de l’esdeveniment.\nPresa de corrent a menys de 30 metres, disponible en la preparació i durant el partit.\nPossibilitat de descarregar el material prop del camp/pista de futbol i deixar el vehicle estacionat.\nPodem jugar si som menys de 8 jugadors?\nPer descomptat que podeu jugar! El preu mínim per poder organitzar-vos el partit és de 160€/ hora, preu total de grup.\nS’inclou el mateix que als grups amb més participants:\n1 Hora de Bubble Football\nLloguer del camp / pista de futbol\nMaterial esportiu (peto i genolleres)\nMútua en cas d’accidents\nSegur de responsabilitat civil de l’activitat\nSom pocs jugadors, Reuniu a persones per formar un grup més gran i així poder jugar?\nOrganitzem esdeveniments i tornejos on podreu participar, s’informarà a les nostres xarxes socials i/o apartat de notícies.\nHi ha un màxim de nombre de jugadors?\nPodeu venir a jugar punts jugadors com vulgueu, us organitzarem un “torneig de Bubble Football” per torns entre els diferents equips que formareu. La diversió està assegurada!\nÉs necessari formalitzar la reserva amb el dipòsit de 100€?\nSí és absolutament necessari que es faci el previ pagament dels 100€ de la reserva, per confirmar la vostra assistència. De no ser així, la reserva no s’entén com formalitzada i per tant es cancel·la automàticament.\nQuan triar bombolles petites? Quan bubbles grans?\nLes bombolles petites són ideals per als nens a partir d’1 metre d’altura i fins a 1.40m. És a dir, nens d’entre 6-11 anys aproximadament.\nA partir d’1.40m i sense límit d’alçada ni edat s’utilitzaran les bombolles grans.\nÉs obligatori contractar el servei extra fotogràfic i vídeo reportatge?\nÉs un servei totalment opcional que recomanem per immortalitzar vostra original i divertida experiència Bubble Football, però per descomptat no és obligatori.\nEls monitors parlen anglès i altres idiomes?\nSí, avisant amb anticipació, disposem de monitors que amenitzaran la jornada en anglès o francès.\nPodem reservar el camp de futbol que vulguem dels camps que teniu a la pàgina web?\nEls camps/pistes de futbol estan subjectes a disponibilitat. Per tant, si preferiu un camp de futbol en concret, podeu suggerir-nos-ho en Informació Addicional però s’hauria de jugar el dia i hora que el camp de futbol tingui disponible.\nNo obstant això si teniu flexibilitat en l’elecció dels camps de futbol sempre que hi hagi disponibilitat es respectarà el dia i hora que heu seleccionat, nosaltres concretarem que instal·lacions s’organitzarà el vostre partit de Bubble Football.\nEs pot jugar amb pluja?\nSí! I és una experiència igual o més divertida que amb bon temps, ja que relliscareu i rodareu pel camp de futbol amb gran facilitat i les caigudes són totalment segures.\nLes condicions de cancel·lació són:\nUn cop feta la reserva no s’admeten devolucions, encara que sí que es podrà modificar la reserva avisant amb mínim 7 dies d’antelació per posposar-la en una altra data / horari disponible.\nLes reserves posposades, s’hauran d’efectuar en el mateix any en curs.\nNo es proporcionarà cap reemborsament en cas de cancel·lar la reserva o de no presentar-se.\nEn cas de circumstàncies meteorològiques adverses, entenent com a tal pluja intensa o calamarsa, la devolució de les reserves en camp outdoor serà del 100%, sempre que el client es trobi present a la data i hora.\nQuè ocorre si arribo tard al partit?\nL’hora de joc de Bubble Football reservada és la que s’ha concretat prèviament, l’activitat començarà puntual i es finalitzarà a l’hora acordada en formalitzar la vostra assistència.\nSi el vostre grup no arriba a l’hora reservada, ni truca al 634.881.666 per avisar que arribarà amb retard però que segueix interessat a jugar i pagar el preu estipulat a l’apartat Tarifes d’aquesta pàgina Web, els monitors per falta de comunicació recolliran el material passats 35 minuts de l’hora que hauria de començar el vostre partit i la paga i senyal dels 100€ no es retornaran.


Gran èxit de la tretzena edició del cicle de música sacra “Sagunt in Excelsis”\nMés de 1.200 persones van assistir als concerts de música sacra\nLa tretzena edició del cicle de música sacra “Sagunt in Excelsis” va finalitzar el passat dimarts una de les seues edicions més exitoses. Una resposta tant de crítica com de públic amb més de 1.200 espectadors que van assistir als diferents concerts programats en el cicle de música sacra.\nEl cicle es va iniciar dissabte passat 1 d'abril, amb la participació de l'Orquesta y Coro de la Sociedad Lira Saguntina amb la interpretació del Rèquiem de G. Fauré, concert inaugural que fou ja un anunci del magnífic desenvolupament posterior de la resta de concerts. El dimarts 4 d'abril, fou el torn del quartet vocal Gradualia que va interpretar la Misa pro defunctis de T. Luis de Victoria. Un concert excel·lent que va ser recompensat amb una gran ovació i un públic en peu.\nEl dia 9 d'abril, Diumenge de Rams, l'Orquesta y Coro Ad Libitum va oferir el Rèquiem de W.A. Mozart, davant un públic totalment entregat que va abarrotar la gran nau de l'Església del Bon Succés. Un extraordinari concert que suposa un reconeixement i salt qualitatiu del director, professor i musicòleg Francesc Gamón, dirigint l'Orquesta y Coro Ad Libitum.\nI finalment, Música Reservata de Barcelona va clausurar esta edició de “Sagunt in Excelsis”, amb la interpretació del Officium defunctorum (1605) de T.L. de Victoria, davant un auditori que va gaudir de les magnífiques veus d’esta acreditada formació.\nUn any més, i este de manera molt especial, “Sagunt in Excelsis” es consolida, en el calendari de la Setmana Santa Saguntina com a cita de referència obligada per als amants de la bona música.\nEl regidor de Cultura, José Manuel Tarazona, ha declarat que “Sagunt in Excelsis s'ha convertit en una cita obligada dins de la programació cultural per als amants de la música sacra i públic en general, integrant-se en el conjunt d'actes de la nostra històrica Setmana Santa Saguntina”.\nA més, “cal destacar la qualitat i assistència a totes les actuacions en espais religiosos de la nostra ciutat, especialment la colpidora actuació de l'Orquesta y Coro Ad Libitum interpretant el Rèquiem de Mozart sota la direcció de Francesc Gamón”.